**BESEDILO 1**

**ŽIVLJENJE VIKIJA GROŠLJA**

 Viki Grošelj je alpinist. To pomeni, da tako kot planinci obiskuje gore. Vendar ne hodi po urejenih in utrjenih poteh, ampak pleza po brezpotjih in stenah. Ker je tako plezanje zelo zahtevno, mora dobro poskrbeti za varnost. S seboj v gore zato vedno vzame čelado, vrv, kladivo, kline, vponke, zatiče, cepin in dereze. V steno se odpravi že zgodaj zjutraj, saj so razmere popoldne nekoliko slabše. Včasih gre plezat sam, pogosto pa se na vzpon odpravi v paru ali z manjšo ekipo. Takrat prvi alpinist v navezi pleza ter s klini in zatiči utira pot, drugi pa ga varuje.

 V Alpah Viki navadno pleza sam. Vzpon po navadi traja nekaj ur, v zahtevnejših smereh pa lahko tudi več dni. Takrat mora prenočiti v steni, pripet na vrvi in kline. Pokrije se s posebno vrečo za bivakiranje, ki ga varuje pred mrazom.

 Povsem drugače je v Himalaji, pri plezanju na najvišje gore sveta. Tja se Viki Grošelj vedno odpravi s skupino soplezalcev – to je alpinistična odprava. V Himalaji ostanejo alpinisti več tednov, saj se morajo prilagoditi posebnim podnebnim razmeram. Svoje telo morajo najprej pripraviti na pomanjkanje kisika in hud mraz, ki vladata v velikih višinah. Pravimo, da se morajo aklimatizirati. To dosežejo z delom na gori.

 V Himalaji Viki vstaja zelo zgodaj, med 4. in 5. uro. Ni se mu treba obleči, saj se zaradi mraza tudi ponoči ne sleče. Njegova oblačila so nepremočljiva in udobna. Posebej pomembni so čevlji, ki varujejo noge pred ozeblinami. Za zajtrk si na gorilniku stali led in nato skuha čaj. Poje energijsko ploščico ali čokolado. V nahrbtnik da vročo pijačo v termovki, energijsko hrano in opremo, ki jo potrebuje za plezanje.

 Po zajtrku se Viki z manjšo skupino alpinistov odpravi v plezalno smer. Tam zabijajo kline v skalo ali led in težavne odseke zavarujejo z vrvmi. Na poti proti vrhu postavijo več višinskih taborov. Založijo jih s spalnimi vrečami, plezalno opremo, hrano in z zdravili. Po nekajdnevnem delu na gori se vedno spustijo povsem do baznega tabora, kjer dan ali dva počivajo. Medtem na gori delajo njihovi soplezalci.

 Šele ko je pot do zadnjega tabora zavarovana in so tabori opremljeni z vsem potrebnim, se Viki z najbolje pripravljenimi soplezalci odpravi na končni vzpon na vrh. Iz zadnjega tabora odide kmalu po polnoči. S seboj nosi le malo hrane, rezervne rokavice in očala ter fotoaparat. Če mu uspe osvojiti vrh, se skuša še isti dan spustiti čim niže, da ne bi dobil ozeblin.

*Jan Novak, 7. a*

**BESEDILO 2**

**Leopold Suhodolčan: ZLATO V OLŠEVI**

Živel je pastir. Ovce je pasel v Olševi. Vedno je bil dobre volje. Zdelo se mu je, da je najbolj srečen človek na svetu. V svoji čredi je imel kozla, ki je imel čudno velike roge. Tako velike je imel, da še stari pastirji niso videli takih.

V gori je bila tudi velika votlina. Ljudje so se je izogibali, češ da živi v njej divji mož. Pastirjev kozel pa ni bil od muh. Ob nekem deževju je brez obotavljanja odšel v votlino. Ko pa je nehalo deževati, se je spet prikazal v čredi. Imel je čisto zlate roge. Pastirju so se oči zasvetile, ko je to videl. Brž je šel gledat v votlino. Kar pozabil je na divjega moža. Sredi votline se je ustavil kot vkopan. Iz velike črne skale je kapljalo zlato, čisto pravo zlato. In ker je bil pastir bister fant, je že naslednji dan prinesel s seboj na pašo posodo, jo postavil k skali in je zlato kapljalo vanjo. Kapljalo, kapljalo …

To zlato je potem pastir nesel v Železno Kaplo in ga tam prodal. Dobil je veliko denarja. Ko so mu ležali na dlani svetli tolarji, si je dejal: »Šele zdaj sem srečen. Bogat sem. Brez skrbi lahko zavijem v gostilno …«

In res. Kmalu je bil sredi veselih pivcev. Izpil je eno grčo vina, izpil je drugo. Pri tretji pa je izdal skrivnost gore, ko je začel glasno peti: »Hejsasa, hopsasa, hopsasa, Olševa pa denarce ima …« In spet: »Hejsasa, hopsasa …«

Čez tri dni se je s praznim žepom vrnil v goro. S praznim žepom in težko glavo. Spotoma si je mrmral: »Kaj zato, če sem zapravil ves denar! Kaj zato! Spet bom podstavil posodo in ob koncu tedna bom imel novo kepo zlata …«

Toda zaman je iskal votlino, ni je več našel. Zaman je iskal zlato, nikoli več ga ni videl.

In tako je bil spet samo ubogi pastir.

*(Vir: Suhodolčan, L., Koroške pripovedke, Karantanija, Ljubljana 1998.)*

SLOVAR:

grča – trebušasta posoda za pijačo

**KRITERIJ**

|  |  |  |  |  |
| --- | --- | --- | --- | --- |
| 0–49 % | 50–64 % | 65–79 % | 80–89 % | 90–100 % |
| 0–26 T = 1 (nzd) | 27–35 T = 2 (zd) | 36–43 T = 3 (db) | 44–48 T = 4 (pd) | 49–55 T = 5 (odl) |

*Preverjanje znanja sva sestavili učiteljici P. Krebelj in I. Tot.*

OŠ Pivka Datum: \_\_\_\_\_\_\_\_\_\_\_\_

**PREVERJANJE ZNANJA IZ SLOVENŠČINE ZA 7. RAZRED**

Ime in priimek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Razred: 7. \_\_\_

Možno število točk: **55** Doseženo število točk: \_\_\_\_

|  |
| --- |
| Piši čitljivo in s pisanimi črkami. Pri odgovorih upoštevaj pravopisna in slovnična pravila.Pred reševanjem natančno preberi navodila in jih tudi upoštevaj.Tvoji odgovori naj bodo čim bolj natančni.Srečno! |

**Pozorno preberi priloženo BESEDILO 1 ter reši spodnje naloge.**

**\*1. Obkroži črko pred pravilnim odgovorom. Izhodiščno besedilo je:**

|  |  |
| --- | --- |
|  | 1 |

A opis življenja osebe.
B pripoved o dogodku.
C zgodovina alpinizma.

**\*2. Odgovore v povedi napiši na črte.**

a) O kom govori besedilo?

|  |  |
| --- | --- |
|  | 1 |

b) Kaj vse izvemo o njem v 1. odstavku? Navedi dva podatka.

|  |  |
| --- | --- |
|  | 1 |

c) Kakšen je po navadi njegov vzpon v Alpah?

|  |  |
| --- | --- |
|  | 1 |

č) S kom in za koliko časa se vedno odpravi v Himalajo? Zakaj?

|  |  |
| --- | --- |
|  | 2 |

**\*3. Katera trditev drži? Obkroži DA, če trditev drži, ali NE, če trditev ne
drži.**

Viki Grošelj se je dobro opremljen odpravil v Alpe le enkrat. DA NE

V Himalajo je odšel samo enkrat z odpravo. DA NE

Dejanja, ki so predstavljena v besedilu, se v Vikijevem
življenju ponavljajo. DA NE

Posebna vreča za bivakiranje ga varuje pred mrazom. DA NE

|  |  |
| --- | --- |
|  | 4 |

**\*4. S številkami od 1 do 6 razvrsti dogodke tako, kot si sledijo v življenju Vikija Grošlja.**

\_\_\_\_ Vrne se v tabor ali bazo.

\_\_\_\_ Stali led in skuha čaj.

\_\_\_\_ Si pripravi nahrbtnik in opremo.

\_\_\_\_ Vstopi v steno in pleza.

\_\_\_\_ Viki Grošelj vstane med 4. in 5. uro zjutraj.

|  |  |
| --- | --- |
|  | 3 |

\_\_\_\_ Poje čokolado.

**\*5. Besede v oklepaju postavi v pravilno obliko. Zapiši jih na črte.**

Prebrali ste besedilo s (podatek, mn.) \_\_\_\_\_\_\_\_\_\_\_\_\_\_\_\_\_\_ o (življenje Viki Grošelj) \_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Alpinisti so razmišljali o (nov vzpon, mn.) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Alpinisti so se vrnili s (Himalaja) \_\_\_\_\_\_\_\_\_\_\_\_\_\_\_\_\_\_\_\_\_\_ po (štirje dnevi)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Po (zajtrk) \_\_\_\_\_\_\_\_\_\_\_\_\_\_\_\_\_\_\_ se Viki Grošelj odpravi proti (plezalna stena)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

|  |  |
| --- | --- |
|  | 5 |

**\*6. Iz povedi izpiši samostalnike ter jim določi spol, število, sklon in sklanjatev.**

*a) V nahrbtnik da energijsko hrano. – V gore ne smemo brez sončnih očal.*

|  |  |  |  |  |
| --- | --- | --- | --- | --- |
| **SAMOSTALNIK** | **SPOL** | **ŠTEVILO** | **SKLON** | **SKLANJATEV** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
|  | 4 |

*b) Po treningu gre Viki z ostalimi plezalci v fitnes.*

|  |  |  |  |  |
| --- | --- | --- | --- | --- |
| **SAMOSTALNIK** | **SPOL** | **ŠTEVILO** | **SKLON** | **SKLANJATEV** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

|  |  |
| --- | --- |
|  | 4 |

**\*7. Vprašaj se po podčrtanem delu povedi. Vprašanje napiši na črto.**

V Alpah Viki navadno pleza sam.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Takrat mora prenočiti v steni.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Po zajtrku se Viki z alpinisti odpravi v plezalno smer.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Po zajtrku se Viki z alpinisti odpravi v plezalno smer.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Svoje telo morajo najprej pripraviti na pomanjkanje kisika in hud mraz.

|  |  |
| --- | --- |
|  | 5 |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**8. Zaimke razvrsti na ustrezno mesto v tabeli.**

*Kam se spustijo? – Po nekajdnevnem delu na gori se vedno spustijo povsem do baznega tabora, kjer dan ali dva počivajo. – Tam zabijajo kline v skalo ali led, ki poka pod njihovo težo. – Kogar premaga utrujenost, počiva v višinskem taboru. – Na koncu podviga so ponosni na uspeh, s katerim ponesejo glas o alpinizmu v svet.*

|  |  |  |
| --- | --- | --- |
| VPRAŠALNI ZAIMKI | OZIRALNI ZAIMKI | KAZALNI ZAIMKI |
|  |  |  |

|  |  |
| --- | --- |
|  | 4 |

**9. Iz naslednjih povedi prepiši kazalne zaimke in besedo/besedno zvezo, na katero kažejo.**

a) Povsem drugače je v Himalaji. Tja se Viki Grošelj vedno odpravi s skupino soplezalcev.

b) Opravil je še zadnji vzpon; ta pa je od njega zahteval precej napora.

c) Viki Grošelj je 8481 m visok Makalu preplezal oktobra 1975. Takrat je bil prvič v Himalaji.

|  |  |  |
| --- | --- | --- |
| **PRIMER** | **KAZALNI ZAIMEK** | **BESEDA/BESEDNA ZVEZA, NA KATERO KAŽE** |
| a) |  |  |
| b) |  |  |
| c) |  |  |

|  |  |
| --- | --- |
|  | 3 |

**10. Frazem uporabi v dveh povedih: v prvi v prvotnem/dobesednem pomenu, v drugi pa v prenesenem pomenu.**

Frazem: *imeti na koncu jezika*

|  |  |
| --- | --- |
|  | 1 |

Poved z besedno zvezo v dobesednem pomenu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poved z besedno zvezo v prenesenem pomenu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | 1 |

**Pozorno preberi priloženo BESEDILO 2 ter reši spodnje naloge.**

**1. Kaj je izhodiščno besedilo? Obkroži črko pred pravilnim odgovorom.**

A Pesem.

|  |  |
| --- | --- |
|  | 1 |

B Basen.

C Pripovedka.

**2. Obkroži črko pred nepravilno trditvijo glede na prebrano besedilo.**

A Uporabljeno je pravljično število.

B Živali govorijo.

C Pojavljajo se rime.

|  |  |
| --- | --- |
|  | 1 |

Č Kraj dogajanja je znan.

**3. Kakšnega kozla je imel pastir v svoji čredi? Odgovor napiši na črto.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | 1 |

**4. Kam se je kozel skril pred dežjem? Odgovor napiši na črto.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | 1 |

**5. Na črte dopolni povedi glede na prebrano besedilo.**

Pastir je pasel ovce v \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pastir je podstavil posodo in v posodo je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ zlato.

Pastir je v Železni Kapli zlato \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

|  |  |
| --- | --- |
|  | 3 |

**6. Obkroži črko pred trditvama, ki pravilno opisujeta potek zgodbe.**

A Pastir je pasel ovce in sprva obogatel.

B Pastir je izpil grčo vina in odšel v Železno Kaplo.

C Pastir je s težko glavo ponovno našel votlino.

Č Pastirju je kozel našel zlato.

|  |  |
| --- | --- |
|  | 2 |

D Pastir je bogat živel do konca življenja.

**7. Pojasni**

**a) kaj pomeni: »Pastirjev kozel pa ni bil od muh«? Odgovor napiši na črto.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | 1 |

**b) kaj pomeni: »Pastir je prišel s praznim žepom«? Odgovor napiši na črto.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | 1 |

**8. S katerima besedama so v besedilu poimenovane pastirjeve značajske lastnosti? Obkroži črko pred dvema ustreznima besedama.**

A Bister. B Hudoben. C Skopuški. Č Srečen. D Nevoščljiv.

|  |  |
| --- | --- |
|  | 2 |

**9. Zakaj si ljudje niso upali iti v votlino? Odgovor napiši na črti.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | 1 |

**10. Zakaj je pastir porabil denar? Odgovor napiši na črti.**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
|  | 1 |